Järgnev saade on valminud tänu J.Meyeri sõprade-partnerite toele.
Teil on oluline mõista, et teil on olemas kõik, mida vajate!
Mida iganes ka elu ei tooks, teil on kõik, mis tarvis, et sellega hakkama saada.
Seetõttu uuendage oma meeli ja ärge mõelge, et ei suuda.
Sest kui arvate, et ei suuda, saavadki eluolukorrad teist võitu.
IGAPÄEVAELU RÕÕMUD
Julgus.
Arengu võtmeks on muutus, sest miski ei arene ilma muutuseta.
Kuid keset seda kõike on oluline mõista hirmu olemust
ja seda, et vaatamata hirmule tuleb siiski teha seda, mida Jumal ootab.
Kasutan ise üht väikest fraasi: "Seljata hirm!"
See sai mulle aastaid tagasi suureks ilmutuseks.
Kuulsin lugu naisest, kes elas kogu oma elu hirmu all.
Ei sõitnud autoga, ei käinud väljas ega kohtunud uute inimestega.
Lihtsalt hale, millest kõigest ta hirmu tõttu ilma jäi!
Kord jälle oma elust kellegile rääkides ja abi saada lootes,
küsis see inimene hoopis: "Miks sa ei seljata seda hirmu?"
Jah, see võtab pisut aega... Võttis minul ka, kuid...
Asja mõte on selles, et me ei oota hirmu kadumist.
Ka julged inimesed kogevad hirmu,
kuid teevad sellest hoolimata seda, mis tarvis.
Hirmu tundmine ei tähenda veel, et oled argpüks.
Me kõik kardame midagi. Kõik.
Iga Piibli kangelane kartis.
Ka Ester kartis, kuid ta seljatas oma hirmu,
tehes seda, mida uskus Jumala temalt ootavat.
Mu enda elus on olnud aegu,
kus kartsin täiega teha ususamme, mis tõstsid mind uuele tasandile.
Põlved olid nii nõrgad, et ei julgenud kodus esikuski käia.
Samas aga - ainult need, kes seljatavad oma hirmu, liikudes edasi,
ka saavutavad elus midagi.
Vaatame koos Joosua 1-peatükki.
Ma ei tea, millised on teie praegused olukorrad,
kuid ma tean, et hirm püüab hoida teid võidu eest.
Hirm on vaim, mis toodab tundeid,
kuid samas on meil tahe, mis suudab need ületada.
"Ma ei karda!" on ainukene hoiak, mis ühel kristlasel olema peaks.
Ma ei karda! Miks? Sest Jumal on minuga.
See on ainukene põhjus mitte karta - Jumal on minuga!
Ta on suurem kui ükski asi, mis võib mu vastu tõusta.
Jumal andis Joosuale päris suure ülesande -
ta pidi lõpetama Moosese alustatu.
Otsekui ma jätaks oma kõne pooleli ja keegi teist tuleks ja lõpetaks selle.
Mõned teist peaks seda võrratuks võimaluseks,
kuid teised paneks selle peale pildi tasku.
Mooses tähendas oma rahva jaoks väga palju,
kuid Jumal ei lasknud tal lõpetada, kuna tal oli iseloomuga probleeme.
Ta nimelt vihastas kergesti.
Kui kellegil, keda Jumal kasutab, on vihastumise probleem
ja ta ei saa seda kontrolli alla, muutub ta ohtlikuks,
kuna viha on tunne,
mis paneb sind ütlema ja tegema asju, mida ei peaks.
Nii et Jumal võttis Moosese enese juurde.
Kuna aga Joosua oli toimetanud ja saanud väljaõppe Moosese käe all,
pidi ta ka lõpule viima kõik Moosese poolt alustatu.
Joosua 1:2 Mooses, mu sulane, on surnud."
"Ja nüüd võta kätte, mine üle Jordani, sina ja kogu see rahvas..."
Jumal on juba teinud kõik vajaliku me jaoks
ja ootab, et me lihtsalt võtaks selle vastu.
Küll aga ei anna Jumal sulle su eluplaani väljatrükki,
nii et sa ei peaks enam kunagi riskima.
Kui sirutud millegi uue poole oma elus, pead kõigel vanal minna laskma.
Jumal ei lase sul saada midagi uut, kuni sa pole vanal minna lasknud.
Vahel ta isegi ei ütle ega näita sulle seda uut.
Põhjus, miks kogeme muutuste keskel, et me elu on ribadeks,
on selles, et tahame uue poole sirutudes hoida siiski kinni ka vanast -
seda juhuks, kui meile see uus asi ei meeldi.
Jumal aga hoiab meelega selle uue piisavalt kaugel,
kuniks ütled: "Aitab! Ma lasen sel minna."
"Ma küll ei tea, mida Jumal tahab teha, kuid uurin selle julgelt välja."
Olen kogenud seda oma elus ikka ja jälle.
Jätsin koguduses oma töö,
kuna uskusin, et Jumal kutsub mind põhja, lõunasse, itta ja läände.
Kuid keegi ei tundnud mind, nii et kuhu oli mul minna?
Nii et käisin läbi kõik St Louise ilmakaared,
pidades igas linnaosas kord kuus teenistusi.
Külastasin ka 8. raadiojaama,
kuid täna, 25 a hiljem, rändame me üle maailma
kuulutades Jeesuse Kristuse evangeeliumit.
Kuid ma kartsin! Mõistate? Ma kartsin!
Minu elu esimesel suurkoosolekul osales u 900 inimest.
Olin aastaid palunud võimalust kuulutada enamale kui vaid 25-inimesele.
Kuid sellelegi konverentsile sattusin juhuslikult,
kuna põhikõneleja oli alt ära hüpanud.
Ja kuna keegi teadis kedagi, kes teadis kedagi, kes teadis mind,
siis ma polnud isegi nende esimene või teine valik,
vaid pigem kui viimane hädaabinõu.
Keegi ei teadnud, kes ma olen ja ega kedagi huvitanud ka.
Esireas istusid doktor see ja see;
reverend see ja see ning piiskop see ja see ja Joyce kusagilt.
Muide, ma ei kõnelenud peasessioonil, vaid viisin läbi väikest töötuba.
Kusagil taganurgas.
Kõik töötubade kõnelejad kutsuti ette, et nad tutvustaksid oma teemasid,
et inimesed saaksid valida, kuhu minna.
Olin nii hirmunud, et mul ei tulnud sõnagi suust.
Te ju teate, et ma olen üsna jutukas,
mistõttu asjaolu, et mul ei tulnud sõnagi suust, juba oli midagi!
Tundsin end täieliku idioodina.
Kogesin otsekui mõlema oma õla peal kahte deemonit istumas, korrutades:
"Kao siit õige tagasi Fentonisse, kus on su õige koht ja jäägi sinna!"
"Kelleks sa end õige pead?"
Pidin sel hetkel langetama ühe otsuse
ja kui ma poleks õiget langetanud, poleks ma ka täna siin.
Otsustasin astuda veelkorra "vette" ja proovida veel vaid korra.
Avasin oma suu ja jagasin, millest kavatsen rääkida.
Mu töötuppa tuli nii palju inimesi, et kõik ei mahtunud äragi.
Peale seda aga osteti kogu meie raamatu -ja kassettide lett tühjaks.
Kui paljud teavad, et sellise võidu korral ei ütle sa muud, kui:
"Oh, tänu Jeesus! Tänu, tänu, tänu!"
Ja siis sa oled nii õnnelik, et järgisid siiski Jumala tahet.
Kuid kui palju on neid, kes iialgi ei koge seda,
kuna nad annavad poolel teel alla.
Seetõttu usun, et ka Joosua 1-ptk's, kus Jumal rääkis kõigist oma plaanidest,
palus Ta Joosual mitte karta.
Ta ei öelnud, et hirmutunnet pole.
Usun, et Ta isegi ütles, et Joosua saab kogema hirmu,
kuid seda kogedes oli oluline mitte plehku pista.
Hirmu tundmine tähendab põgenemist või plehku panemist.
Kuid usun, et meil on aeg seista vastu hirmule Jumala julgusega,
sest miski su elus ei muutu,
kui sa ei võta midagi ette sellega, kus praegu omadega oled.
Vahel tuleb mõni paik maha jätta; vahel muuta oma suhtumist,
kuid areng nõuab alati muutusi.
Asjad ei saa edasi liikuda, kui jäävad sellisteks nagu alati olnud.
Joosua 1:5 "Ükski ei suuda sulle vastu panna kogu su eluajal;
nõnda nagu olin Moosesega, nõnda ma olen sinuga,
ma ei lahku sinust ega jäta sind maha."
Mulle meeldib, et Ta ei käskinud Joosual olla nagu Mooses.
Ta ütles: "Nii nagu olin Moosesega, nii olen ka sinuga."
On oluline mõista, et suhtes Jumalaga ei loe see, kes või mida sa pole.
Vahet pole, kes või mida sa pole, sest Tema on seda kõike sinu eest.
Kui siin laval seisaks kolm inimest, kellest ühel on 5 talenti,
teisel 3 ja kolmandal 1, kuid kõigil on Jumal,
siis vahet pole, kuna koos Jumalaga oleme kõik võidukad!
Jumalal pole vahet, kas Ta peab tegema su heaks 1 või 25 asja.
Loeb vaid see, kas usaldad Teda.
Joosua 1:6-9 "Ole vahva ja tugev,
sest pead andma sellele rahvale pärisosaks maa,
mille ma vandega nende vanemaile tõotasin!
Ole vahva ja hästi tugev,
tehes hoolsasti Seaduse järgi, mille Mooses sulle andis;
ära kaldu sellest ei paremale ega vasakule,
et võiksid teha targasti kõikjal, kuhu lähed!
Ärgu lahkugu see Seaduse raamat su suust,
vaid mõtle sellele päeval ja öösel,
et peaksid hoolsasti kõike, mis sinna kirjutatud,
sest siis õnnestub su teekond ja siis on sul kordaminek!"
Kui tahad olla edukas, siis üks asi, mida tegema pead,
on mõtlema Jumala Sõna peale ja rääkima seda välja. Korduvalt.
Jumal andis Joosuale mõista, et too ei jõua oma eesmärgini,
kui ei sea Jumala Sõna oma elu keskpunktiks.
"Eks ole mina sind käskinud: Ole vahva ja tugev!
Ära kohku ja ära karda,
sest Issand, su Jumal, on sinuga kõikjal, kuhu sa lähed!”
Rääkisin enne võtmest, mille abil ületada oma hirmud,
kuid võti kogemaks rahu keset elu muutusi ja olukordi,
on teha seda, mis su võimuses, muretsemata sellepärast, mis pole.
Ja ajal, mil' loodad Jumala abile asjades, mida ise ei suuda,
nautida teekonda sealt, kus oled sinna, kuhu oled teel.
Las ma öelda seda veelkord, sest usun, et see on oluline.
On asju, mida me saame muuta ja asju, mida me ei saa muuta.
Võiksin korrutada teile päev läbi: "Olge julged ja tehke seda ning toda!",
kuid samas on te elus olukordi, mida ainult Jumal saab muuta.
Oleme alati rõhutanud,
et teie tehke oma osa ja Jumal teeb kõik ülejäänu,
kuid samas Ta ei tee seda just siis, kui teie seda sooviks.
Tõsi küll - Jumal ei jää kunagi hiljaks, kuid Ta ei tule ka kunagi varem.
Ühtlasi ei tegutse Ta ka meie ajaarvamise järgi
ning on üsna tuntud nö "viimse minuti" tegutsejana.
Kuid Ta teeb seda kõike selleks, et venitada meie usku.
Panna see vahel proovile.
Nii et me teeme küll oma osa, kuid samas peame leidma viisi,
kuidas leppida sellega, mida me ei suuda,
nautides samas teekonda sellest, kus oleme, sinna, kuhu läheme.
Julgen kindlalt väita, et iga inimese elus on olukordi ja aegu,
mida ta ei saa kontrollida.
Kui paljud kogevad seda?
Ja see on nii masendav, kui ei tea, mida teha!
Noore tüdrukuna, kui isa mind seksuaalselt ära kasutas...
Kes on seda kogenud, teab, mida see tähendab.
Kes mitte, kujutagu ette pinget, mis kaasneb käsuga seda varjata.
Püüad elada oma elu, mida elad, kus keegi ei tohi teada, mis toimub.
Osa sinust tahaks kangesti jagada seda kellegagi
ja teine osa teab, et kui seda teed, oled veel hullemas jamas
või sind lihtsalt ei usuta.
Vanaemal külas käies leidsin lohutust ühest tekstiga pildist ta köögis.
Ma pole päris kindel, kuidas tol ajal lapsena sellest isegi aru sain,
kuid paljud teist teavad seda teksti kui "Hingerahu palvet", kus on öeldud:
"Jumal, anna mulle hingerahu leppida asjadega, mida ma ei saa muuta;
julgust muuta asju, mida saan
ja tarkust teha vahet nende kahe vahel."
Me peame muutma asju, mida saame muuta
ja leppima asjadega, mida muuta ei saa.
"Leppimine" ei tähenda seda, et sa ei taha enam mingi asja muutust,
vaid pigem julgust Jumalas jõuda rahujalale iseendas,
kuniks Jumal teeb seda, mida sa ise ei suuda.
Kui sa seda ei tee, ei naudi sa ka oma elu.
Palun kuulake mind!
Te ei saa iialgi tundma rõõmu elust, kui ei jõua rahujalale "paratamatustega",
sest me keegi ei tea, mida uus päev endaga kaasa toob.
Kõneledes siin konverentsil on mul juba niigi palju, millele mõelda
nii et ma ei vajaks enam mingeid lisateemasid.
Kuid peale hommikust sessiooni helistasid mu tütred mulle,
andes teada, et mu ema on haiglas.
Ta oli enne seda juba olnud pikka aega haiglas
ja enne seda mõnda aega hooldekodus.
Jah, ma kõnelen neil konverentsidel,
aga samas pean kandma hoolt ka oma eaka ema ja vanatädi eest.
Teie, kes olete pidanud hooldama oma eakat vanemat
teate, et see nõuab vahel üsna palju.
Jah, mul on ka mõned abilised,
kuid samas ma ei vajanud selle konverentsi ajaks veel seda,
et ta haiglasse sattub.
Ma ei tahtnud mõelda sellele ega tegeleda sellega oma pauside ajal.
Tänu Jumalale mu tütarde eest, kes said sellega paljuski ise hakkama,
kuid teate, mis?
Ma ei saa kulutada Jumala poolt antud energiat selleks,
et muretseda asjade pärast, mida ma ei saa muuta nagunii.
Nii et olen õppinud ütlema: on nii nagu on!
On nii nagu on ja me tegeleme ühe asjaga korraga.
Nii et jätke meelde:
Asjad on nii nagu nad on ja me tegeleme nendega päev korraga.
Olen näinud, et Jumal annab armu ükskõik, mille jaoks, milleks tarvis, kui...
Ja ainult kui... See "kui" on siin oluline!
Kui hoiame alal õige suhtumise.
Kui su suhtumine on vale, võid unustada ka Jumala abi.
Kui paljud vajaksid täna hommikul väikest suhtumise kohendust?
Mina olin kunagi täielik kontrolli friik.
"Ma ei kannata seda!" "See asi vajab küll muutmist!"
"Mina ütlen ja mina teen!"
On mul selles vallas "sugulasi" siin?
Kuid kui Jumal suutis mind muuta...
võib Ta muuta keda iganes!
Sest mu suhtumine oli ikka täitsa mäda.
Nägin seda palvet oma vanaema köögis,
samas kandes seda suurt saladust iseenda sees.
Isa kuritarvitas mind ja ma ei teadnud, mida teha.
Kuid kui lugesin seda palvet:
"Jumal, anna hingerahu leppida asjadega, mida ma muuta ei saa
muuta seda, mida saan ja tarkust teha vahet nende kahe vahel."
See andis kuidagi jõudu
ja isegi väikese tüdrukuna, otsustasin siiski,
et kuigi ma ei saa seda muuta, otsustan siiski "jääda ellu" selle keskel.
Teadsin, et ei saa seda muuta, kuid saan siiski elada selle üle.
Seda ma teadsin.
Nii et tegin plaane kodust lahkumiseks, kui piisav vanus käes.
Mäletan isegi seda, kuidas teismelisena mõtlesin:
üks päev ma veel teen midagi suurt!
Juba seetõttu, et isa oli mulle alati öelnud,
et minust ei saa kunagi asja ja see ajas mind marru.
Ma olin 9 a, kui Jeesuse oma ellu vastu võtsin
ja usun, et ilma Temata poleks mul sellist meelekindlust olnud.
Võttes vastu Jeesuse, saad sa ka Püha Vaimu,
mitte nõtrust, abitust, võimetust ja mitte-hakkama-saamist.
Sa saad võimekuse, efektiivsuse, võimu ja väe.
Apostel Paulus palvetas Efesose koguduse pärast,
et nad mõistaks väge, mis neile usklikena antud.
Seetõttu tahan, et te mõistaks: Teil on kõik, mis tarvis!
Mis iganes ka su olukorrad - sul on kõik, mis tarvis!
Seetõttu pead uuendama oma mõtteviisi
ja lõpetama suhtumise: "Ma ei suuda!",
sest kui arvad, et ei suuda, jäädki alla eluolukordadele.
Öelge: "Mul on kõik, mis tarvis!"
Meil võib olla julgust oodata Jumala järele
ja nautida teekonda sealt, kus oleme, sinna, kuhu oleme teel.
Matteuse 19:26
"Mis inimesele on võimatu, on Jumalale võimalik."
Üks asi, mida ma ei saa teha, on muuta iseennast.
See tekitas mulle suurt peavalu.
Tahtsin muuta nii iseennast, Dave'i kui oma lapsi.
Tahtsin, et mu teenistus kasvaks ja et mul oleks rohkem raha kui oli.
Muudkui tahtsin, tahtsin, tahtsin.
Aga ma ei osanud sel "ooteajal" olla õnnelik.
Nii et püüdsin muudkui teha midagi, milleks võimeline polnud.
Kui püüad teha midagi, milleks sa võimeline pole,
on tulemuseks vaid üks asi - suur pettumus!
Julgen lausa väita, et siin on täna rohkem neid,
kes kogevad pigem pettumust ja meelepaha kui rahu.
Mitte, et te kunagi rahu ei kogeks, aga pettumust on eeldavasti rohkem.
Kuid pettumus tuleb sellest,
kui püüate omas jõus teha midagi, mida ainult Jumal saab teha.
Nii et ma ei saa küll muuta ennast, kuid saan teha koostööd Püha Vaimuga,
kui Tema mind muudab.
Filiplastele 2:12 (Piibli laiendatud tõlke põhjal)
Nõnda siis, mu armsad, otsekui te olete ikka olnud kuulekad,
ärge olge seda ainult siis, kui ma olen kohal,
vaid veel kindlamalt nüüd minu äraolekul;
valmistage endile päästet kartuse ja värinaga!
(St. kasvatage seda kartust, rühtige eesmärgi suunas viies see täide.
Hoiduge häirivate faktorite eest, olge ettevaatlikud ja tähelepanelikud,
hoiduge kiusatuste eest ja kõige eest, mis võiks solvata Jumalat
ja häbistada Kristuse nime)."
Ma olen juba väsinud peale kõige selle lugemist.
Tööta oma pääste nimel, seisa vastu kiusatusele,
tee seda, tee toda, tee nii ja tee naa.
Kuna teame, et ei saa endid muuta, siis millest ta üldse räägib?
"Kuid mitte te oma jõus, kuna Jumal on see, kes on teis tegev,
andes jõudu, väge ja igatsust tahta ja tegutseda Tema meeleheaks."
Hea uudis on see, et isegi kui tahad muutuda,
on Jumal pannud selle igatsuse su sisse.
Ja ainuüksi Tema saab anda sulle julguse
teha seda, mis tarvis, et näha muutusi toimumas.
Ainuüksi Tema saab anda julguse
olla rõõmus teekonnal sealt, kus oled, sinna, kuhu oled teel.
Nii et hakka paluma:
Jumal anna mulle julgust muuta seda, mida ma saan muuta,
kuid anna mulle ka julgust leppida sellega, mida ma muuta ei saa.
Anna mulle julgust olla rõõmus seal, kus olen, teel sinna, kuhu lähen.
Võrreldes igavikuga on elu lühike, mistõttu me ei tohiks raisata oma aega
olemaks õnnetud millegi pärast, mida me nagunii muuta ei saa.
Asjad on nii nagu nad on.
Kahtlemata nõuab millegi muutmine julgust.
See nõuab julgust minna kaasa Jumala tööga, et muuta meid.
See nõuab julgust muuta eluolukordi, millest Jumal annab märku.
Kuid julgust läheb tarvis ka leppimaks sellega, mida muuta ei saa,
hoides samal ajal alal õiget suhtumist,
oodates Jumala sekkumist asjadesse, mida ainult Tema saab muuta.
Filiplastele 1:6 on öeldud, et Jumal on alustanud head tööd me sees
ja Ta viib selle ka lõpule.
Nii et me elus on nii ootamise aegu, kui koostöö aegu Püha Vaimuga,
et Tema tahe võiks sündida me eludes.
Üks osa kristlaseks olemisest on alaline sõnakuulelikkus Jumalale.
Küsimus pole vaid kirikus käimises, mis üksi ei muuda midagi su elus.
Sest see, mida kuuled nii kirikust, minu saadete ja muude allikate kaudu,
peab leidma ka rakendust su elus.
Seetõttu usun, et oleme pidevas muutuste protsessis.
Tahan pakkuda sulle CD-sarja "Muutus", mis aitab kaasa sellele.
Ma tean, et muutused on rasked.
Tean, et meid vaatavad praegu inimesed,
kes on keset väga suuri muutusi.
Jah, see on raske nii tunnete tasandil kui teadmatuse poolest tuleviku ees,
kus sa ei tea, mida see toob ja samas tead, et pead midagi tegema.
Kuid Jumal tahab aidata sind ükskõik, millega sa silmitsi ei seisaks,
nii et sa ei pea kartma muutusi.
Võid olla isegi üllatunud, mida need muutused kaasa ei too?
Võib-olla midagi hoopis paremat kui see, mis sul oli enne!
Saad kõik vajaliku tellida meie kodulehelt.
Pane tähele Jumala Sõna selles vallas ja las see tuua sulle rõõmu ja rahu.
Oled mulle väga kallis! Ilusat päeva sulle!
Järgmises saates...
Jumal, sa pead mind muutma.
Püha Vaim, palun muuda mind.
Ja siis Ta tuleb ning teeb nii...
ja sa mõtled: "Lahe! Kõik see jama on läind'!"
Me vajame Püha Vaimu plekieemaldit.
Ma lihtsalt ei suuda lõpetada söömist...
Ma arvan, et mu ülemus on Antikristus...
Mu võlad kasvavad üle pea...
Keegi ei taha mind...
Negatiivsed mõtted toovad negatiivseid tulemusi.
Kuidas aga oleks, kui kasutaks väge täis mõtteid?
Ma ei saa muuta oma ülemust, aga saan muuta oma suhtumist.
"Väge täis mõtteid" - parim bestseller.
12 elumuutvat strateegiat,
mis aitavad mõista väge täis mõtete mõju.
"Väge täis mõtteid" - erinevates välismaa raamatupoodides.
J.Meyeri teenistuse partneriks olemine võimaldab olla osa suuremast pildist.
Partnerlus võimaldab olla õnnistuseks teistele.
Sa oled siin
On lausa hämmastav, mida kõike ei saa korda saata
ühendades jõud teiste partneritega, et puudutada inimeste elusid.
Toimetame üle maailma,
jõudes inimesteni Jeesuse Kristuse evangeeliumiga.
See on põnev!
Saan olla osa õnnistusest, mida Jumal jagab
vaid tänu Joyce Meyer'i teenistuse partneriks olemisele.
LOOTUSE KÄSI
Maailma kõige enam abi vajavad lapsed
elavad Kambodža prügimäel ja selle vahetus läheduses.
Enam kui 1000 last, kellest paljud on ka orvud,
ootavad nii ööd kui päevad uute prügikoormate saabumist,
et leida sealt midagigi müügikõlbulikku, teenimaks vaid mõne sendi päevas.
Need, kes pole orvud - sh ka 13 a Soua Buna -
saadetakse prügimäele tööle, et teenida elatist oma peredele.
Soua aitab päevasel ajal oma emal maisi keeta, mis läheb müügiks.
Õhtul aga sorib prügis,
võideldes nii prügiautode - kui kurjade kavatsustega meestega.
Saatsime sinna hiljaaegu "toidu bussid", mis pakuvad prügimäe lastele süüa,
pesemisvõimalusi ja algharidust.
Ilma nende busside abita oleks Soual vähe lootust
pääseda sellest viletsusest ja hädast.
Tema jaoks ei võimalda "toidu-buss" vaid kõhutäit,
aga unistuse alalhoidmist saamaks ühel päeval õpetajaks.
Tal on nüüd võimalus
uskuda iseenda ja oma pere jaoks paremat tulevikku.
Tahan õppida, et aidata parendada oma pere elatustaset.
Tähendad me jaoks rohkem kui arvatagi võid.
Hindame sind ja täname kõiki oma partnereid,
kes on muutnud selle ülemaailmse teenistuse võimalikuks.
Koos toidame näljaseid,
riietame vaeseid
ja jagame evangeeliumit kõigile rahvastele.
Täpsema info saamiseks või oma palvesoovide jagamiseks
külasta meie kodulehekülge.
Tutvu erinevate materjalide -ja üritustega
ning hakka Joyce Meyer'i partneriks,
jagamaks Kristuse armastust üle maailma.
Tõlge: Anne-Ly Raukas